Daily View 08.09.2021
8 กันยายน 2564

ปัจจัยต่างประเทศ: รายงานตัวเลขส่งออกจีนเดือนสิงหาคมออกมาขยายตัวที่ระดับ 25.6% YoY ดีกว่าตลาดคาดที่ 17.1% ค่อนข้างมาก และเพิ่มจากการขยายตัวระดับ 19.3% ในเดือนกรกฏาคม ตัวเลขดังกล่าวแสดงถึงเศรษฐกิจโลกยังฟื้นตัวดีขึ้นต่อเนื่อง ซึ่งช่วยลดความกังวลประเด็นที่ว่า Global Demand นั้นจะเริ่มชะลอตัวลงแล้วหรือไม่ ขณะที่การกลับมาปิดเมืองในจีนจากระบาดโควิดสายพันธุ์เดลต้าส่งผลกระทบจำกัด ส่วนตัวเลขการนำเข้าขยายตัวมากกว่าคาดเช่นกันที่ระดับ 33.1%YoY โดยตลาดคาด 26.8% ถึงแม้ว่าตัวเลขการส่งออกจะรายงานดีกว่าคาด แต่กิจกรรมทางเศรษฐกิจภายในประเทศจีนเองยังคงได้รับผลกระทบจากการปิดเมืองในช่วงที่ผ่านมาโดยเฉพาะภาคการบริการ ขณะที่อุปสรรคสำคัญต่อการส่งออกคือการขนส่งที่ยังค่อนข้างจำกัดจากการถูกปิดท่าเรือในช่วงที่ผ่านมา ดังนั้นสิ่งที่น่าติดตามต่อคือตัวเลขส่งออกที่ออกมาแข็งแกร่งกว่าคาดจะส่งผลต่อทิศทางนโยบายการเงินของจีนหรือไม่ หลังจากต้นปีที่ถือว่านโยบายโดยรวมค่อนข้างเข้มงวด ส่งผลให้เศรษฐกิจจีนชะลอตัวลง แต่เราเริ่มเห็นทางการจีนกลับมาผ่อนคลายลงบ้างโดยมีการปรับลด RRR (Reserve Requirement Ratio) ลงในเดือนกรกฏาคมที่ผ่านมา (ปัจจุบัน RRR อยู่ที่ระดับ 8.90%) หากจีนยังเดินหน้าดำเนินนโยบายการเงินและการคลังที่เข้มงวดต่อเนื่องอาจส่งผลกดดันตลาดหุ้นทั่วโลก หลังสหรัฐฯและยุโรปก็เริ่มมีพูดถึงการหันกลับมาใช้นโยบายการเงินที่เข้มงวดมากขึ้นในระยะข้างหน้า
ปัจจัยภายในประเทศ: สถาณการณ์โควิดจะเป็นตัวกำหนดทิศทางตลาดหุ้นไทยในระยะข้างหน้าหากในช่วงกลางเดือนถึงปลายเดือนนี้ จำนวนผู้ติดเชื้อโควิดใหม่รายวันยังคงลดลงอย่างต่อเนื่องและต่ำกว่าระดับ 10,000 รายได้ จะช่วยสร้าง sentiment บวกหนุนกระแสเงินต่างชาติไหลเข้าตลาดหุ้นไทยได้ต่อเนื่อง อย่างไรก็ตามหลังจากหุ้นโดยรวมปรับตัวขึ้นมารับข่าวดีการเปิดเมืองไปพอสมควร SET ที่ระดับ 1,660 upside เริ่มจำกัด ทั้งนี้ควรลงทุนแบบกระจายการลงทุนทั้งสองกลุ่มได้แก่ กลุ่ม Reopening play และกลุ่ม Covid play ที่มีแนวโน้มกำไรเติบโตได้ต่อในปีหน้า เพื่อสอดรับกับสถาณการณ์โควิดที่ยังมีความไม่แน่นอนในระยะข้างหน้า
มุมมองตลาดหุ้น/ กลยุทธ์การลงทุน วันนี้คาด SET 1630 +/- หุ้นแนะนำ KCE, CHAYO
1) KCE (ราคาพื้นฐาน 100.00 บาท) คาดว่าบริษัทจะรายงานกำไรดีต่อเนื่องในครึ่งปีหลังจากความต้องการที่แข็งแกร่งและการขยายกำลังการผลิตเพิ่มใน 4Q21 ค่าเงินบาทที่กลับมาแข็งค่าในระยะสั้น ถือเป็นโอกาสในการทยอยสะสม 2) CHAYO (ราคาพื้นฐาน 14.80 บาท) คาดว่ากำไร 2Q21 แตะระดับตำสุดแล้วและคาดว่าจะสามารถฟื้นตัวดีขึ้นในช่วงครึ่งหลังของปี ราคาหุ้นถือว่ายัง laggard ในกลุ่ม
รายงานตัวเลขเศรษฐกิจ 
วันพุธ ติดตาม การประมูลพันธบัตร 10 ปีของเยอรมัน และสหรัฐฯ
วันพฤหัสฯ ติดตาม ตัวเลขดัชนีความเชื่อมั่นของไทยเดือน ส.ค. ตัวเลขเงินเฟ้อทั่วไปของจีนเดือน ส.ค. คาด +0.5% MoM และ +1.0% YoY ดัชนีราคาผู้ผลิตของจีนเดือน ส.ค. คาด +9.0% YoY การประชุมธนาคารกลางยุโรปคาดคงดอกเบี้ยนโยบาย Deposit Facility Rate ที่ -0.5% ตัวเลขการขอรับสวัสดิการว่างงานของสหรัฐฯรายสัปดาห์ และปริมาณสต๊อกน้ำมันดิบสหรัฐฯ รายสัปดาห์
วันศุกร์ ติดตาม ตัวเลขเงินเฟ้อทั่วไปของเยอรมันเดือน ส.ค. คาด +0% MoM และ +3.9% YoY ดัชนีราคาผู้ผลิตของสหรัฐฯเดือน ส.ค. คาด +0.6% MoM และ +8.2% YoY และตัวเลข Wholesale Inventories ของสหรัฐฯ เดือน ก.ค. คาด +0.6% MoM